Narodna skupština
20110926

Sigurno znate, a podsetiću vas na tu činjenicu, da u našem pravnom sistemu postoji jedna krajnje loša praksa, a to je da se pritvorenici drže u više mesečnom pritvoru, a da se vrlo često dešava da ih sud nakon toga oslobodi od odgovornosti. Podsetiću vas da pritvor treba da bude mera koja će se preduzimati kada je to zaista nužno. Samo kada je to nužno i da pritvor treba da traje samo onoliko koliko je to zaista neophodno. Ni dan više ili manje od toga. Ako prihvati praksu onog monstruoznog Haškog suda, koji se hrani samo srpskim mesom, je u našem pravosudnom sistemu, zaista ne primereno. Taj kvazi sud Vojislava Šešelja drži skoro devet godina u pritvoru, a da nije doneta prvostepena presuda. Vi hoćete da kopirate taj sud, da vam taj sud bude uzor i kada je pritvor u pitanju, i kada su mnoge druge institucije u pitanju. To smo vam ukazivali proteklih 15-ak dana. Imala bi ova komisija da radi još mnogo što šta. Rekao sam na početku, problema je zaista mnogo, oni su se nagomilali.